               ЕВРОПЕЙСКА КОМИСИЯ
            Брюксел, 12.4.2017
            COM(2017) 174 final
            2017/0080(NLE)
            Предложение за
            РЕШЕНИЕ НА СЪВЕТА
            относно позицията, която да бъде заета от името на Европейския съюз в Международната морска организация по време на 98-ата сесия на Комитета по морска безопасност и 71-ата сесия на Комитета за опазване на морската среда във връзка с приемането на измененията на правило II-1/23 от SOLAS, правило II-2/9.4.1.3 от SOLAS, кодексите за високоскоростни плавателни съдове от 1994 и 2000 година, Международния кодекс за спасителните средства и допълнение V към приложение VI към MARPOL

               ОБЯСНИТЕЛЕН МЕМОРАНДУМ

               1.ВЪВЕДЕНИЕ

               Настоящото предложение на Комисията се отнася за определяне на позицията на ЕС на 98-ата сесия на Комитета по морска безопасност (MSC 98) към Международната морска организация (MMO) и на 71-ата сесия на Комитета по опазване на морската среда (MEPC 71) към ММО във връзка с измененията, посочени поотделно в следващите подточки.

               1.1 Изменения на правило II-1/23 от SOLAS

               На 95-ата и 96-ата и сесии на Комитета по морска безопасност (MSC 95 и MSC 96) бяха одобрени няколко проектоизменения на правило II-1 от Конвенцията SOLAS относно правилата за разделянето на отсеци и устойчивостта при авария, които бяха групирани заедно и които са включени в Решение (ЕС) 2016/2077 на Съвета от 17 октомври 2016 г.
                  1

               На MSC 97 комитетът се съгласи да отложи приемането на проектоизмененията на глава II-1 от SOLAS относно разделянето на отсеци и устойчивостта при авария до провеждането на MSC 98, с изключение на приемането на проектоизмененията на правило II-1/3-12 на SOLAS относно защитата срещу шум. Що се отнася до измененията на правило II-1/6 относно формулата за индекса за необходимото делене на отсеци R, MSC 97 прие, че всички последващи изменения на правило II-1/6 следва да не понижават настоящото ниво на безопасност, гарантирано от разпоредбите на SOLAS съгласно позицията на Съюза, изразена в член 2, параграф 1, буква а) и член 2, параграф 2 от Решение (ЕС) 2016/2077 на Съвета.

               Независимо от решението за отлагане на приемането на глава II-1 от SOLAS, комитетът се съгласи да вземе предвид документите, представени на MSC 97 и да финализира текстовете на измененията. Комитетът принципно се съгласи с хармонизирането на текста в правила II-1/22, 23 и 24 по отношение на съществуването на различни формулировки за сходни изисквания и актуализирането на съществуващите препратки, без да се променя съдържанието на одобрените преди това изменения. Измененията може да се разглеждат като незначителни, но правило II-1/23 засяга специални изисквания за ро-ро пътнически кораби и не беше включено в Решение (ЕС) 2016/2077 на Съвета. Правило II-1/24 засяга единствено товарни кораби.

               Тези промени са посочени в приложение 1 към документ MSC 97/WP.5. Точка 3.17 от доклада на MSC 97 (MSC 97/22) указва, че се предвижда промените да бъдат приети на MSC 98, в зависимост от предложените изменения в документи MSC 97/3/5 и MSC 97/3/4 и редакционните подобрения, ако има такива.

               1.2 Изменения на правило II-2/9.4.1.3 от SOLAS

               Измененията на правило II-2/9.4.1.3 от SOLAS имат за цел да пояснят изискванията за противопожарната цялост на прозорците на пътническите кораби, превозващи не повече от 36 пътници, както и на корабите със специално предназначение с повече от 60 (но не повече от 240) лица на борда. Корабите, превозващи не повече от 36 пътници, следва да имат същото равнище на безопасност, както и тези, превозващи повече от 36 пътници.

               Измененията на правило II-2/9.4.1.3 от SOLAS са посочени в приложение 13 към доклада от MSC 97 (MSC 97/22). В точка 9.6 от доклада от MSC 97 се посочва, че измененията ще бъдат приети на MSC 98.

               1.3 Изменения в кодексите за високоскоростни плавателни съдове от 1994 г. и 2000 г.

               Измененията на кодексите за високоскоростни плавателни съдове от 1994 г. и 2000 г. осигуряват разяснения относно прилагането на точки 8.10.1.4 — 8.10.1.6 от кодексите от 1994 и 2000 г. относно освобождаването от задължението за наличие на дежурни лодки на високоскоростни плавателни съдове с дължина под 20 m и съответно под 30 m. Стига да са изпълнени изискванията на точка 8.10.1.6 в двата кодекса, която включва нов елемент, а именно да е възможно изваждането на лице в безпомощно състояние от водата в хоризонтално или почти хоризонтално положение на тялото, високоскоростните плавателни съдове с дължина под 30 m (кодекса от 2000 г.) и 20 m (кодекса от 1994 г.) може да бъдат освободени от задължението за наличие на дежурна лодка.

                Измененията на кодексите от 1994 и 2000 г. са определени в приложения 15 и 16 към доклада от MSC 97 (MSC 97/22/Add.1). В точка 8.25 от доклада от MSC 97 (MSC 97/22) е посочено, че се предвижда промените да бъдат приети на  MSC 98.

               1.4 Изменения на Международния кодекс за спасителни средства и на приложението към Резолюция MSC.81 (70)
                  2

               Международният кодекс за спасителни средства определя международни изисквания за спасителните средства, обхванати в глава III от Конвенцията SOLAS от 1974 г., включително лични спасителни средства, визуални помощни средства, спасителни и дежурни лодки, устройства за спускане на вода и системи за морска евакуация, линометни устройства, и общи аварийни и високоговорителни уредби.

               Измененията на точки 6.1.1.5 и 6.1.1.6 от Международния кодекс за спасителни средства и на част 1, точка 8.1.1 от приложението към Резолюция MSC.81 (70) предвиждат последователност по отношение на статичните изпитвания и техните натоварвания, на които устройствата за спускане на вода, включително конструктивните им елементи и лебедките, трябва да издържат. MSC 97 одобри становището от третата сесия на Подкомитета по корабни системи и оборудване (SSE 3), че въпросните изменения следва да бъдат разглеждани като незначителни поправки.

               Тези изменения са изложени в приложение 17 към доклада на MSC 97 (MSC 97/22/Add.1) и в приложение 1 към документ MSC 98/3/1 на ММО. В точки 8.34 и 8.35 от доклада на MSC 97 (MSC 97/22) е посочено, че се предвижда измененията да бъдат приети на MSC 98.

               1. 5 Изменения в допълнение V към приложение VI към Конвенцията MARPOL

               Съюзът направи предложение на MEPC 67 (MEPC 67/12/7),  включващо изменения на съществуващото допълнение V към приложение VI към MARPOL, което съдържа стандартния текст на разписката за доставено гориво. Изменението би позволило на кораби, които разполагат с еквивалентни методи на борда (по-специално системите за пречистване на отработени газове (EGCS)), одобрени съгласно правило 4 от приложение VI към MARPOL, да бункероват корабно гориво с по-високо съдържание на сяра от определеното в правила 14.1 и 14.4 от приложение VI към MARPOL — Информация, която трябва да бъде включена в разписката за доставено гориво.

               Предвид нарастващия брой на корабите, оборудвани с EGCS, предложените от Съюза изменения бяха счетени за необходими за привеждане на стандартния текст на разписката за доставено гориво в съответствие с факта, че корабите могат да продължат да използват горива с по-високо съдържание на сяра дори след влизането в сила на изискванията за съдържание на сяра от 0,10 % в зоните за контрол на емисиите, считано от 1 януари 2015 г.

               MEPC 67 постигна съгласие за необходимостта от изменения, но изрази становище, че е необходима по-нататъшна дискусия. Така внесеното от ЕС предложение беше отложено за втората сесия на Подкомитета за предотвратяване на предотвратяване на замърсяването и реагиране (PPR 2).

               По време на PPR 2 се състоя широк дебат в съответната работна група, който не завърши с постигане на съгласие относно точната форма на изменения текст. След PPR 2 Съюзът направи предложение за PPR 3 (PPR 3/10), което отразяваше възможно най-цялостно изразените по време на PPR 2 становища. Предложението се отнасяше до добавянето на допълнителни разяснения в допълнение V към приложение VI към MARPOL, които да позволят на доставчика след уведомяване от купувача да декларира в разписката за доставено гориво, че то е предназначено за използване от кораб, който отговаря на изискванията за съдържанието на сяра чрез еквивалентни средства.

               Тези изменения са посочени в приложение 7 към MEPC 70/18/Add.1. В точка 5.9 от доклада на MEPC 70 (MEPC 70/18) е посочено, че се предвижда промените да бъдат приети на MEPC 71.

               2.ПРИЕМАНЕ НА ИЗМЕНЕНИЯТА НА ММО

               2.1Приемане на измененията

               Измененията, посочени по-горе в точки 1.1 — 1.4, бяха одобрени на 97-ата сесия на Комитета по морска безопасност, състояла се от 21 до 25 ноември 2016 г., и предстои да бъдат представени за приемане на 98-ата сесия на Комитета по морска безопасност, която ще се състои от 7 до 16 юни 2017 г. Измененията, посочени по-горе в точка 1.5, бяха одобрени на 70-ата сесия на Комитета по опазване на морската среда, състояла се от 24 до 28 октомври 2016 г., и предстои да бъдат представени за приемане на 71-ата сесия на Комитета по опазване на морската среда, която ще се състои от 3 до 7 юли 2017 г.

               2.2Приемане

               След като бъдат одобрени и приети от двата комитета, посочените в точки 1.1 — 1.5 по-горе изменения ще бъдат съобщени на съответните договарящи страни, за да бъдат приети от тях.

               3.СЪОТВЕТНО ЗАКОНОДАТЕЛСТВО НА ЕС И КОМПЕТЕНТНОСТ НА ЕС

               3.1 Изменения на правило II-1/23 от SOLAS

               Глава II-1 от Конвенцията SOLAS се отнася за конструкцията на корабите — устройство, делене на отсеци и устойчивост, машини и механизми и електрически уредби. Измененията на правило II-1/23 от SOLAS, които предстои да бъдат приети на MSC 98, обхващат пътническите кораби. В член 6, параграф 2, буква а), подточка i) от Директива 2009/45/ЕО на Европейския парламент и на Съвета за правилата за безопасност и стандартите за пътническите кораби е посочено, че новите пътнически кораби от клас А трябва да са изцяло съобразени с изискванията на Конвенцията SOLAS от 1974 г. и нейните изменения.

               Поради това измененията на правило II-1/23 от SOLAS биха засегнали правото на ЕС посредством прилагането на Директива 2009/45/EО.

               3.2Изменения на правило II-2/9.4.1.3 от SOLAS

               С член 6, параграф 2, буква а), подточка i) от Директива 2009/45/ЕО Конвенцията SOLAS от 1974 г. с нейните изменения се прилага спрямо пътнически кораби от клас А. Освен това в глава II-2, част Б.10.4 от приложение I към Директива 2009/45/ЕО е предвидено, че при пътническите кораби, превозващи по-малко от 36 пътници, особено внимание следва да се обърне на противопожарната цялост на прозорците, разположени срещу зоните за качване в отворени или затворени спасителни лодки и спасителни салове и противопожарната цялост на прозорците, разположени под такива зони, по такъв начин, че тяхната повреда при пожар би попречила на спускането на вода или качването на пътници в спасителните лодки или спасителните салове.

               Поради това измененията на правило II-2/9.4.1.3 от SOLAS биха засегнали правото на ЕС посредством прилагането на Директива 2009/45/EО.

               3.3 Изменения в кодексите за високоскоростни плавателни съдове от 1994 г. и 2000 г.

               С член 6, параграф 2, буква а), подточка i) от Директива 2009/45/ЕО Конвенцията SOLAS с нейните изменения се прилага спрямо пътнически кораби от клас А. Освен това в член 6, параграф 4, буква а) от същата директива се предвижда високоскоростните плавателни съдове да отговарят на изискванията на правила X/2 и X/3 от SOLAS, които се отнасят до съответствието с кодексите за високоскоростни плавателни съдове от 1994 и 2000 г. Също така, съответствието с кодекса за високоскоростни плавателни съдове е предвидено в член 6, параграф 4, букви б) и в). В член 2, буква в) от посочената директива се предвижда, че позоваванията на кодексите за високоскоростни плавателни съдове от 1994 и 2000 г. се отнасят за кодексите в тяхната актуализирана версия. В резултат на това всяко изменение на тези кодекси ще има пряко въздействие върху прилагането на законодателството на ЕС.

               Поради това измененията на кодексите за високоскоростни плавателни съдове от 1994 и 2000 г., отнасящи се за пожарогасителните мерки в машинните отделения, биха засегнали правото на ЕС посредством прилагането на Директива 2009/45/ЕО.

               3.4Изменения на Международния кодекс за спасителни средства и на приложението към Резолюция MSC.81 (70)

               Устройствата за спускане на вода и лебедките са включени в Регламент за изпълнение (ЕС) 2017/306 на Комисията от 6 февруари 2017 г., посочващ изискванията към проектирането, конструкцията и експлоатационните показатели, както и стандартите за изпитване на морско оборудване. Посоченият регламент за изпълнение съдържа позоваване на Международния кодекс за спасителни средства и на Резолюция MSC.81(70) във връзка с позиции MED/1.21, 1.23, 1.24 и 1.25 по отношение на устройствата за спускане на вода, както и позиции MED/1.41a, 1.41б, 1.41в, 1.41г, 1.41д  по отношение на лебедките. Поради това посоченото оборудване попада в обхвата на Директива 2014/90/ЕС на Европейския парламент и на Съвета от 23 юли 2014 г. относно морското оборудване и за отмяна на Директива 96/98/ЕО на Съвета.

               Поради това измененията на Международния кодекс за спасителни средства и на приложението към Резолюция MSC.81(70) биха засегнали правото на ЕС посредством прилагането на Директива 2014/90/EС и Регламент за изпълнение (ЕС) 2017/306.

               3.5Изменения в допълнение V към приложение VI към Конвенцията MARPOL

               Изискванията на приложение VI към MARPOL по отношение на ограничаването на емисиите на SOx са въведени в законодателството на ЕС с Директива (ЕС) 2016/802 на Европейския парламент и на Съвета относно намаляването на съдържанието на сяра в определени течни горива. Член 6, параграф 9, букви б) и в), както и член 13, параграф 2, буква а) от посочената директива се отнасят до разписката за доставеното гориво като основен механизъм за гарантиране на спазването на Директивата. Еквивалентните методи за осигуряване на съответствие се считат за алтернативни методи за намаляване на емисиите, според определението в член 2, буква о) от Директива (ЕС) 2016/802 и може да се използват, стига корабите, които използват съответния метод за намаляване на емисиите, трайно да постигат намаления на емисиите на серен диоксид, поне равни на намаленията, които биха били постигнати чрез използване на корабни горива, отговарящи на изискванията на директивата.

               Поради това измененията на допълнение V към приложение VI към Конвенцията MARPOL биха засегнали правото на ЕС посредством прилагането на Директива (ЕС) 2016/802.

               3.6Обобщение

               С оглед на връзките между предложените изменения и горепосоченото законодателство на ЕС, Комисията счита, че приемането на изброените по-горе изменения, което се очаква на MSC 98 и MEPC 71, попада под изключителната външна компетентност на ЕС, придобита съгласно член 3, параграф 2 от ДФЕС, доколкото приемането на промените на разглежданите международни инструменти засяга общи правила или променя техния обхват.

               В съответствие с богатата съдебна практика и въпреки че Европейският съюз не е член на ММО или договаряща страна по въпросните международни документи, държавите членки нямат право да поемат задължения, които могат да засегнат правилата на ЕС, въведени за постигане на целите на Договорите, освен ако са оправомощени за това с решение на Съвета по предложение на Комисията.

               4.Заключение

               Поради това Комисията предлага решение на Съвета относно позицията, която да бъде заета от името на Европейския съюз по измененията, посочени в точки 1.1—1.5 по-горе, които предстои да бъдат приети съответно на 98-ата сесия на Комитета по морска безопасност и съответно на 71-ата сесия на Комитета за опазване на морската среда.

               2017/0080 (NLE)

               Предложение за

               РЕШЕНИЕ НА СЪВЕТА

               относно позицията, която да бъде заета от името на Европейския съюз в Международната морска организация по време на 98-ата сесия на Комитета по морска безопасност и 71-ата сесия на Комитета за опазване на морската среда във връзка с приемането на измененията на правило II-1/23 от SOLAS, правило II-2/9.4.1.3 от SOLAS, кодексите за високоскоростни плавателни съдове от 1994 и 2000 година, Международния кодекс за спасителните средства и допълнение V към приложение VI към MARPOL

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 100, параграф 2 и член 218, параграф 9 от него,

               като взе предвид предложението на Европейската комисия,

               като има предвид, че:

               (1)Действията на Европейския Съюз в сектора на морския транспорт следва да имат за цел подобряването на морската безопасност и опазването на морската среда.

               (2) На своята 97-а сесия Комитетът по морска безопасност (MSC) на Международната морска организация (ММО) одобри изменения на правило II-1/23 и правило II-2/9.4.3 от Международната конвенция за безопасност на човешкия живот на море (SOLAS), на кодексите за високоскоростни плавателни съдове от 1994 и 2000 г., на Международния кодекс за спасителните средства и на приложението към Резолюция MSC.81(70). Очаква се тези изменения да бъдат приети на 98-ата сесия на MSC, която ще се проведе през юни 2017 г. (MSC98).

               (3)На своята 70-а сесия Комитетът за опазване на морската среда (MEPC) на ММО договори изменения на допълнение V към приложение VI към Международната конвенция за предотвратяване на замърсяването от кораби (MARPOL), които позволяват на кораби, изпълняващи изискванията чрез алтернативни средства, да декларират в разписката за доставено гориво (BDN), че то е доставено на купувача в съответствие с неговото уведомление, че корабното гориво е предназначено да се използва в комбинация с еквивалентни средства за осигуряване на съответствие. Очаква се тези изменения да бъдат приети на 71-ата сесия на MEPC, която ще се проведе през юли 2017 г. (MEPC 71).

               (4)На 95-ата и 96-ата си сесии Комитетът по морска безопасност (MSC) на ММО одобри няколко проектоизменения на правило II-1 от SOLAS относно разделянето на отсеци и устойчивостта при авария, които бяха групирани заедно и които са включени в Решение (ЕС) 2016/2077 на Съвета от 17 октомври 2016 г.
                  3

               (5)На своята 97-а сесия Комитетът по морска безопасност (MSC) на ММО постигна съгласие да отложи приемането на повечето проектоизменения на глава II-1 от SOLAS относно правилата за разделянето на отсеци и устойчивостта при авария до 98-ата сесия на MSC, а във връзка с измененията на правило II-1/6 относно формулата за индекса за необходимото делене на отсеци R постигна съгласие, че никакви бъдещи изменения на правило II-1/6 не следва да понижават сегашното равнище на безопасност.

               (6)Следователно позицията на Съюза, определена в член 2, параграф 1, буква а) и член 2, параграф 2 от Решение (ЕС) 2016/2077 на Съвета, остава в сила.

               (7)На своята 97-а сесия Комитетът по морска безопасност (MSC) на ММО реши да отложи приемането на измененията в глава II-1 от SOLAS за 98-ата си сесия и като цяло постигна съгласие за хармонизиране на текста на правила II-1/22, 23 и 24 относно съществуването на различни формулировки за сходни изисквания и актуализирането на съществуващите препратки, без да се променя съдържанието на одобрените преди това изменения. Правило II-1/23 се отнася до специални изисквания за ро-ро пътнически кораби и не е обхванато от позицията, определена в Решение (ЕС) 2016/2077 на Съвета. Директива 2009/45/ЕО на Европейския парламент и на Съвета
                  4
                се прилага за пътнически кораби и високоскоростни пътнически плавателни съдове, които извършват вътрешни пътувания. В член 6, параграф 2, буква а), подточка i) от посочената директива се предвижда, че новите пътнически кораби от клас А трябва да отговарят напълно на изискванията на Конвенцията SOLAS от 1974 г. и нейните изменения.

               (8)Измененията на правило II-2/9.4.1.3 от SOLAS имат за цел да пояснят изискванията за противопожарната цялост на прозорците на пътническите кораби, превозващи не повече от 36 пътници, както и на корабите със специално предназначение с повече от 60 (но не повече от 240) лица на борда. Корабите, превозващи не повече от 36 пътници, следва да осигуряват същото равнище на безопасност, както и тези, превозващи повече от 36 пътници. Директива 2009/45/ЕО на Европейския парламент и на Съвета се прилага за пътнически кораби и високоскоростни пътнически плавателни съдове, които извършват вътрешни пътувания. В член 6, параграф 2, буква а), подточка i) от посочената директива се предвижда, че новите пътнически кораби от клас А трябва да отговарят напълно на изискванията на Конвенцията SOLAS от 1974 г. и нейните изменения. В глава II-2, част Б.10.4. от приложение I към посочената директива е предвидено, че при пътническите кораби, превозващи по-малко от 36 пътници, особено внимание трябва да се обърне на противопожарната цялост на прозорците, разположени срещу зоните за качване в отворени или затворени спасителни лодки и спасителни салове и противопожарната цялост на прозорците, разположени под такива зони по такъв начин, че тяхната повреда при пожар би попречила на спускането на вода или качването на пътници в спасителните лодки или спасителните салове.

               (9)Измененията на кодексите за високоскоростни плавателни съдове от 1994 г. и 2000 г. осигуряват разяснения относно прилагането на точки 8.10.1.4 — 8.10.1.6 от тях относно освобождаването от задължението за превоз на дежурни лодки на високоскоростни плавателни съдове с дължина под 20 m и съответно под 30 m. Стига да са изпълнени изискванията на точка 8.10.1.6 в двата кодекса, който включва нов елемент, а именно да е възможно изваждането на лице в безпомощно състояние от водата в хоризонтално или почти хоризонтално положение на тялото, високоскоростните плавателни съдове под 30 m за целите на кодекса от 2000 г. и под 20 m за целите на кодекса от 1994 г. може да бъдат освободени от задължението да превозват дежурна лодка. Директива 2009/45/ЕО на Европейския парламент и на Съвета се прилага за пътнически кораби и високоскоростни пътнически плавателни съдове, които извършват вътрешни пътувания. В член 6, параграф 2, буква а), подточка i) от посочената директива се предвижда, че новите пътнически кораби от клас А трябва да отговарят напълно на изискванията на Конвенцията SOLAS от 1974 г. и нейните изменения.

               (10)Международният кодекс за спасителни средства определя международни изисквания за спасителните средства, обхванати от глава III от Конвенцията SOLAS от 1974 г. с измененията ѝ. Измененията на точки 6.1.1.5 и 6.1.1.6 от Международния кодекс за спасителни средства и на част 1, точка 8.1.1 от приложението към Резолюция MSC.81(70) осигуряват последователност по отношение на статичните изпитвания и техните натоварвания, на които устройствата за спускане на вода, включително конструктивните им елементи и лебедките, трябва да издържат, и следва да бъдат третирани като незначителни поправки. Устройствата за спускане на вода и лебедките са изброени в Регламент за изпълнение (ЕС) 2017/306 на Комисията
                  5
               , който съдържа позовавания на Международния кодекс за спасителни средства и на Резолюция MSC.81(70) във връзка с позиции MED/1.21, 1.23, 1.24 и 1.25 по отношение на устройствата за спускане на вода, както и позиции MED/1.41a, 1.41б, 1.41в, 1.41г, 1.41д  по отношение на лебедките. Следователно те попадат в обхвата на Директива 2014/90/ЕС на Европейския парламент и на Съвета
                  6
               .

                (11)Измененията на допълнение V към приложение VI към MARPOL предвиждат да се добавят допълнителни разяснения, за да може корабите, удовлетворяващи изискванията за съдържанието на сяра в горивото в зоните за контрол на емисиите чрез еквивалентни средства (системи за пречистване на отработени газове (EGCS)), да позволяват на доставчика след уведомяване от купувача да декларира в разписката за доставено гориво, че то е предназначено за използване от кораб, който отговаря на изискванията за съдържанието на сяра чрез еквивалентни средства. . Предвид нарастващия брой на корабите, оборудвани с EGCS, измененията са необходими за привеждане на стандартния текст на разписката за доставено гориво в съответствие с факта, че корабите могат да продължат да използват горива с по-високо съдържание на сяра дори след влизането в сила на изискванията за съдържание на сяра от 0,10 % в зоните за контрол на емисиите, считано от 1 януари 2015 г. Изискванията на приложение VI към MARPOL по отношение на ограничаването на емисиите на SOx са въведени в законодателството на ЕС с Директива (ЕС) 2016/802 на Европейския парламент и на Съвета
                  7
               . Член 6, параграф 9, букви б) и в), както и член 13, параграф 2, буква а) от посочената директива се отнасят до разписката за доставеното гориво като основен механизъм за гарантиране на спазването на директивата. Еквивалентните методи за осигуряване на съответствие се считат за алтернативни методи за намаляване на емисиите, според определението в член 2, буква о) от Директива (ЕС) 2016/802 и може да се използват, стига корабите, които използват съответния метод за намаляване на емисиите, трайно да постигат намаления на емисиите на серен диоксид, поне равни на намаленията, които биха били постигнати чрез използване на корабни горива, отговарящи на изискванията на директивата.

               (12)ЕС не е член на ММО, нито е договаряща страна по въпросните конвенции и кодекси. Следователно е необходимо Съветът да упълномощи държавите членки да изразят позицията на Съюза и съгласието си да бъдат обвързани от тези изменения.

               ПРИЕ НАСТОЯЩОТО РЕШЕНИЕ:

               Член 1

               Позицията на Съюза на 98-ата сесия на Комитета по морска безопасност на ММО е да се изрази съгласие с приемането на следните изменения:

               а)правило II-1/23 от SOLAS, както е определено в приложение 1 от документ MSC 97/WP.5 на ММО, с измененията, предложени в документи MSC 97/3/5 и MSC 97/3/4 на ММО;

               б)правило II-2/9.4.1.3 от SOLAS, както е определено в приложение 13 от документ MSC 97/22 на ММО;

               в)кодексите за високоскоростни плавателни съдове от 1994 и 2000 г., както са определени в приложения 15 и 16 към документ MSC 97/22/Add.1 на ММО;

               г)Международният кодекс за спасителните средства и приложението към Резолюция MSC.81(70), както са определени в приложение 17 към документ MSC 97/22/Add.1 на ММО и в приложение 1 към документ MSC 98/3/1 на ММО.

               Член 2

               Позицията, която трябва да се заеме от Съюза по време на 71-ата сесия на Комитета по опазване на морската среда към ММО, е да бъде изразено съгласие с приемането на измененията на допълнение V към приложение VI към Конвенцията MARPOL, както са изложени в приложение 7 към документ MEPC 70/18/Add.1 на ММО.

               Член 3

               1.Позицията на ЕС, определена в членове 1 и 2, следва да се изрази от държавите членки, които членуват в ММО, действащи съвместно в интерес на ЕС.

                2.Незначителни промени в позицията, посочена в членове 1 и 2, могат да бъдат договаряни, без да е необходимо изменянето на тази позиция.

               Член 4

               Държавите членки се упълномощават да дадат своето съгласие да бъдат обвързани, в интерес на ЕС, от посочените в членове 1 и 2 изменения.

               Член 5

               Адресати на настоящото решение са държавите членки.

               Съставено в Брюксел на  година.

                     Председател

                     За Съвета

                     Председател

                     (1)

                        Решение (ЕС) 2016/2077 на Съвета от 17 октомври 2016 г. относно позицията, която трябва да се заеме от името на Европейския съюз в рамките на Международната морска организация (ИМО) по време на 70-ата сесия на Комитета по опазване на морската среда и на 97-ата сесия на Комитета по морска безопасност във връзка с приемането на измененията в приложение VI към Конвенцията MARPOL, на правило II-1, правила III/1.4, III/30 и III/37, правила II-2/1 и II-2/10 и правило II-1/3-12 от Конвенцията SOLAS, на Конвенцията STCW и съответния кодекс, на Кодекса за системите за пожарна безопасност и на Кодекса за подобрената програма за преглед от 2011 г. (OВ L 320, 26.11.2016 г., стр. 36.)

                     (2)
                  Преразгледана препоръка за изпитване на спасителни средства.

                     (3)

                        Решение (ЕС) 2016/2077 на Съвета от 17 октомври 2016 г. относно позицията, която трябва да се заеме от името на Европейския съюз в рамките на Международната морска организация (MМО) по време на 70-ата сесия на Комитета по опазване на морската среда и на 97-ата сесия на Комитета по морска безопасност във връзка с приемането на измененията в приложение VI към Конвенцията MARPOL, на правило II-1, правила III/1.4, III/30 и III/37, правила II-2/1 и II-2/10 и правило II-1/3-12 от Конвенцията SOLAS, на Конвенцията STCW и съответния кодекс, на Кодекса за системите за пожарна безопасност и на Кодекса за подобрената програма за преглед от 2011 г. (OВ L 320, 26.11.2016 г., стр. 36.)

                     (4)
                  Директива 2009/45/ЕО на Европейския парламент и на Съвета от 6 май 2009 г. за правилата за безопасност и стандартите за пътническите кораби (OВ L 163, 25.6.2009 г., стр. 1)

                     (5)
                  Регламент за изпълнение (ЕС) 2017/306 на Комисията от 6 февруари 2017 г. посочващ изискванията към проектирането, конструкцията и експлоатационните показатели, както и стандартите за изпитване на морско оборудване (ОВ L 48, 24.2.2017 г., стр. 1)

                     (6)
                  Директива 2014/90/ЕС на Европейския парламент и на Съвета от 23 юли 2014 г. относно морското оборудване и за отмяна на Директива 96/98/ЕО на Съвета (ОВ L 256, 28.8.2017 г., стр. 146).

                     (7)
                  Директива 2016/802/ЕС на Европейския парламент и на Съвета от 11 май 2016 г. относно намаляването на съдържанието на сяра в определени течни горива (кодифициран текст), (ОВ L 132, 21.5.2016 г., стр. 58).


Важна правна забележка

|

52009PC0045

Предложение за решение на Съвета за внасяне на поправка на Директива 2008/73/ЕО на Съвета за опростяване на процедурите по вписване и публикуване на информация във ветеринарната и зоотехническата област и за изменение на директиви 64/432/ЕИО, 77/504/ЕИО, 88/407/ЕИО, 88/661/ЕИО, 89/361/ЕИО, 89/556/ЕИО, 90/426/ЕИО, 90/427/ЕИО, 90/428/ЕИО, 90/429/ЕИО, 90/539/ЕИО, 91/68/ЕИО, 91/496/ЕИО, 92/35/ЕИО, 92/65/ЕИО, 92/66/ЕИО, 92/119/ЕИО, 94/28/EO, 2000/75/EO, Решение 2000/258/ЕО и директиви 2001/89/EO, 2002/60/ЕО и 2005/94/EO  /* COM/2009/0045 окончателен - CNS 2009/0016 */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 10.2.2009COM(2009) 45 окончателен2009/0016 (CNS)Предложение заРЕШЕНИЕ НА СЪВЕТАза внасяне на поправка на Директива 2008/73/ЕО на Съвета за опростяване на процедурите по вписване и публикуване на информация във ветеринарната и зоотехническата област и за изменение на директиви 64/432/ЕИО, 77/504/ЕИО, 88/407/ЕИО, 88/661/ЕИО, 89/361/ЕИО, 89/556/ЕИО, 90/426/ЕИО, 90/427/ЕИО, 90/428/ЕИО, 90/429/ЕИО, 90/539/ЕИО, 91/68/ЕИО, 91/496/ЕИО, 92/35/ЕИО, 92/65/ЕИО, 92/66/ЕИО, 92/119/ЕИО, 94/28/EO, 2000/75/EO, Решение 2000/258/ЕО и директиви 2001/89/EO, 2002/60/ЕО и 2005/94/EOОБЯСНИТЕЛЕН МЕМОРАНДУМС Директива 2008/73/ЕО на Съвета бяха изменени редица актове на Съвета с цел да се създадат, inter alia , еднакви правила за публикуване на списъци с официално одобрени от държавите-членки национални референтни лаборатории за диагностично тестване на болести по животните, както и на списъци с учреждения или органи, официално одобрени за търговия в Общността във ветеринарната и зоотехническата област.Директива 2008/73/ЕО влезе в сила на 3 септември 2008 г. С Директива 2008/73/ЕО се предвижда, че държавите-членки трябва да приведат в сила необходимите законови, подзаконови и административни разпоредби, за да се съобразят с нея, до 1 януари 2010 г. С въпросната директива обаче не се изисква държавите-членки да започнат да прилагат тези разпоредби от посочената дата.В интерес на правната сигурност и за да се осигури едновременно започване на прилагането на въпросните мерки във всички държави-членки, последните следва да започнат да прилагат мерките от посочената дата.Тъй като мерките трябва да се прилагат от 1 януари 2010 г., Директива 2008/73/ЕО следва също да се прилага едновременно от тази дата във всички държави-членки.Някои изменения, въведени с Директива 2008/73/ЕО, обаче, които не изискват транспониране от страна на държавите-членки, не трябва да бъдат засегнати от настоящото решение. Тези изменения се отнасят съответно до приемането на конкретни мерки по отношение на здравето на животните в съответствие с процедурата, посочена в Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията[1], както и до поправянето на остаряло позоваване.За да се гарантира плавен преход към новите опростени процедури за съставяне на списъци и за публикуване на информация във ветеринарната и зоотехническата област, следва да се направи така, че да могат да бъдат приемани преходни разпоредби в съответствие с процедурата, посочена в Решение 1999/468/ЕО на Съвета.Директива 2008/73/ЕО следва да бъде съответно поправена..2009/0016 (CNS)Предложение заРЕШЕНИЕ НА СЪВЕТАза внасяне на поправка на Директива 2008/73/ЕО на Съвета за опростяване на процедурите по вписване и публикуване на информация във ветеринарната и зоотехническата област и за изменение на директиви 64/432/ЕИО, 77/504/ЕИО, 88/407/ЕИО, 88/661/ЕИО, 89/361/ЕИО, 89/556/ЕИО, 90/426/ЕИО, 90/427/ЕИО, 90/428/ЕИО, 90/429/ЕИО, 90/539/ЕИО, 91/68/ЕИО, 91/496/ЕИО, 92/35/ЕИО, 92/65/ЕИО, 92/66/ЕИО, 92/119/ЕИО, 94/28/EO, 2000/75/EO, Решение 2000/258/ЕО и директиви 2001/89/EO, 2002/60/ЕО и 2005/94/EOСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 37 от него,като взе предвид предложението на Комисията[2],като взе предвид становището на Европейския парламент[3],като има предвид, че:(1) С Директива 2008/73/ЕО[4] на Съвета бяха изменени общо 23 акта на Съвета с цел да се създадат, inter alia , опростени процедури за съставяне на списъци и публикуване на информация във ветеринарната и зоотехническата област.(2) Директива 2008/73/ЕО влезе в сила на 3 септември 2008 г. Държавите-членки трябва да въведат в сила законовите, подзаконовите и административните разпоредби, необходими, за да се съобразят с посочената директива не по-късно от 1 януари 2010 г. Същата директива обаче не изискваше от държавите-членки да започнат да прилагат тези разпоредби от посочената дата.(3) В интерес на правната сигурност в Директива 2008/73/ЕО следва да бъдат внесени поправки, за да се гарантира, че измененията, внесени от тази директива в различни актове на Съвета с цел да се създадат посочените опростени процедури, се прилагат едновременно от държавите-членки от 1 януари 2010 г. Директива 2008/73/ЕО следва да бъде съответно поправена, така, че да се прилага от посочената дата. Във връзка с горното, въпросната директива следва също да бъде поправена, за да се гарантира, че държавите-членки трябва да започнат да прилагат тези разпоредби от посочената дата.(4) От друга страна обаче, някои други изменения, въведени от Директива 2008/73/ЕО в Директиви 64/432/ЕО[5] и 90/426/ЕИО[6] не засягат опростените процедури и следователно не налагат отлагане на датата на прилагане от страна на държавите-членки до 1 януари 2010 г. Тези изменения се отнасят съответно до приемането на конкретни мерки по отношение на здравето на животните в съответствие с процедурата, посочена в Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията[7], както и до поправянето на остаряло позоваване.(5) За да се гарантира плавен преход към новите опростени процедури за съставяне на списъци и за публикуване на информация във ветеринарната и зоотехническата област, следва да се направи така, че да могат да бъдат приемани преходни разпоредби в съответствие с процедурата, посочена в Решение 1999/468/ЕО на Съвета.(6) За да се осигури правна сигурност и приемственост, настоящото решение следва да се прилага от 3 септември 2008 г., датата, на която влиза в сила Директива 2008/73/ЕО.(7) Директива 2008/73/ЕО следва да бъде съответно поправена.ПРИЕ НАСТОЯЩОТО РЕШЕНИЕ:Член 1Директива 2008/73/ЕО се поправя, както следва:(1) параграф 2 от член 20 се заличава;(2) Създават се следните членове 23а и 23б:„Член 23a Преходни разпоредбиМогат да бъдат приети преходни разпоредби в съответствие с процедурата по член 23б, параграф 2.Член 23б Процедура на комитет1. Комисията се подпомага от Постоянния комитет по хранителната верига и здравето на животните, учреден с член 58 от Регламент (ЕО) № 178/2002.2. Когато се прави позоваване на настоящия параграф, се прилагат членове 5 и 7 от Решение 1999/468/ЕО.Периодът, предвиден в член 5, параграф 6 от Решение 1999/468/ЕО, се определя на три месеца.“(3) член 24, параграф 1 се заменя със следното:„1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива не по-късно от 1 януари 2010 г. Те незабавно съобщават на Комисията текста на тези разпоредби.Те прилагат тези разпоредби от 1 януари 2010 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.“(4) Член 25 се заменя със следния текст:„Член 25 Влизане в сила и приложимостНастоящата директива влиза в сила на двадесетия ден след публикуването ѝ в Официален вестник на Европейския съюз .Тя се прилага от 1 януари 2010 г., с изключение на член 1, параграфи 1 и 5 и членове 7,. 23а и 23б.“Член 2Настоящото решение се прилага от 3 септември 2008 година.Член 3Настоящото решение се публикува в Официален вестник на Европейския съюз .Член 4Адресати на настоящото решение са държавите-членки.Съставено в Брюксел на […] годинаЗа СъветаПредседател [1] OВ L 184, 17.7.1999 г., стр. 23.[2] ОВ С […], […] г., стр. […].[3] ОВ С […], […] г., стр. […].[4] OВ L 219, 14.8.2008 г., стр. 40.[5] ОВ 121, 29.7.1964 г., стр. 1977/64.[6] OВ L 224, 18.8.1990 г., стр. 42.[7] OВ L 184, 17.7.1999 г., стр. 23.


Важна правна забележка

|

52009PC0245

Предложение за решение на Съвета за невключване на парафиново масло CAS 8042-47-5 в приложение I към Директива 91/414/ЕИО на Съвета и отнемане на разрешенията за продукти за растителна защита, съдържащи посоченото вещество (Текст от значение за ЕИП)  /* COM/2009/0245 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 25.5.2009COM(2009) 245 окончателенПредложение заРЕШЕНИЕ НА СЪВЕТАза невключване на парафиново масло CAS 8042-47-5 в приложение I към Директива 91/414/ЕИО на Съвета и отнемане на разрешенията за продукти за растителна защита, съдържащи посоченото вещество(Текст от значение за ЕИП)ОБЯСНИТЕЛЕН МЕМОРАНДУМПриложеното проектопредложение за решение на Съвета се отнася до невключването на парафиново масло CAS 8042-47-5 като активно вещество в позитивния списък (приложение І) към Директива 91/414/ЕИО на Съвета и оттеглянето на продукти за растителна защита, съдържащи посоченото вещество. Предложението за невключване се мотивира с редица основания за опасения, установени по време на оценяването на това активно вещество.С Директива 91/414/ЕИО на Съвета се създава хармонизирана рамка за разрешаването и пускането на пазара на продукти за растителна защита. Активните вещества, предназначени да се използват като продукти за растителна защита, се оценяват и разрешават на общностно равнище и се включват в списък в приложение І към директивата. Отделните продукти за растителна защита, съдържащи активните вещества, се оценяват и разрешават от държавите-членки в съответствие с хармонизираните правила.Предоставените от промишлеността данни бяха обект на първоначална оценка от докладваща държава-членка, в конкретния случай Гърция, която предостави проект на доклад за оценка. Европейският орган за безопасност на храните организира партньорска проверка на първоначалната оценка и на 19 декември 2008 г. предостави на Комисията заключение за оценката на риска по отношение на парафиново масло CAS 8042-47-5.По време на оценяването на активното вещество бяха установени редица основания за опасения. По-конкретно, наличните данни не са достатъчни, за да се докаже, че употребата му е безопасна за операторите, работниците, страничните лица и потребителите.Проекторешението за невключване бе представено на 12 март 2009 г. на Постоянния комитет по хранителната верига и здравето на животните, при което:-  18 държави-членки гласуваха „за“ (223 гласа)-  5 държави-членки гласуваха „против“ (48 гласа)-  4 държави-членки се въздържаха (74 гласа)Комитетът не предостави становище. Следователно, съгласно член 19 от Директива 91/414/ЕИО и в съответствие с член 5 от Решение 1999/468/ЕО на Съвета, от Комисията се изисква да представи на Съвета предложение, свързано с мерките, които трябва да се предприемат, като Съветът има три месеца, в които да вземе решение с квалифицирано мнозинство.Проекторешението не подлежи на правото на проверка от страна на Европейския парламент (член 8 от Решение 1999/468/ЕО на Съвета).Предложение заРЕШЕНИЕ НА СЪВЕТАза невключване на парафиново масло CAS 8042-47-5 в приложение I към Директива 91/414/ЕИО на Съвета и отнемане на разрешенията за продукти за растителна защита, съдържащи посоченото вещество(Текст от значение за ЕИП)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита[1], и по-специално член 8, параграф 2, четвърта алинея от нея,като има предвид, че:1.  В член 8, параграф 2 от Директива 91/414/ЕИО се предвижда, че дадена държава-членка може в рамките на период от 12 години от датата на нотифициране на посочената директива да разреши пускането на пазара на продукти за растителна защита, съдържащи активни вещества, които не са изброени в приложение I към посочената директива, които вече се намират на пазара две години след датата на нотифициране, докато тези вещества постепенно се проучват в рамките на работна програма.2.  С регламенти (ЕО) № 1112/2002[2] и (ЕО) № 2229/2004[3] на Комисията се определят подробните правила за изпълнението на четвъртия етап от работната програма, посочена в член 8, параграф 2 от Директива 91/414/ЕИО, и се установява списък с активни вещества, които да бъдат оценени с оглед на възможното им включване в приложение І към Директива 91/414/ЕИО. В този списък е включено парафиново масло CAS 8042-47-5.3.  Въздействието на парафиновото масло CAS 8042-47-5 върху човешкото здраве и околната среда бе оценено в съответствие с разпоредбите на Регламенти (EО) № 1112/2002 и (EО) № 2229/2004 за редица видове употреба, предложени от нотификатора. Освен това, в тези регламенти се посочват докладващите държави-членки, които трябва да представят съответни доклади за оценка и препоръки пред Европейския орган за безопасност на храните (ЕОБХ), в съответствие с член 21, параграф 3 от Регламент (ЕО) № 2229/2004. За парафиновото масло CAS 8042-47-5 докладваща държава-членка бе Гърция и цялата значима информация бе представена на 30 април 2008 г. и на 7 май 2008 г.4.  Докладът за оценка бе обект на партньорска проверка от държавите-членки и ЕОБХ в рамките на работната му група „Оценки“, и бе представен на Комисията на 19 декември 2008 г. под формата на заключение на EFSA по отношение на партньорската проверка за оценка на риска за парафиновото масло CAS 8042-47-5, използвано като пестицид[4]. Докладът бе разгледан от държавите-членки и от Комисията в рамките на Постоянния комитет по хранителната верига и здравето на животните и финализиран на 12 март 2009 г. под формата на доклад на Комисията за преглед на парафиново масло CAS 8042-47-5.5.  По време на оценяването на активното вещество бяха установени редица основания за опасения. По-конкретно, наличните данни не са достатъчни, за да се докаже, че употребата му е безопасна за операторите, работниците, страничните лица и потребителите. Поради това въз основа на предоставената информация не бе възможно да се направи заключението, че парафиновото масло CAS 8042-47-5 отговаря на критериите за включване в приложение I към Директива 91/414/ЕИО.6.  Комисията прикани нотификатора да представи своето становище относно резултатите от партньорската проверка и относно намерението си евентуално да продължи да предлага веществото за одобрение. Нотификаторът представи своите коментари, които бяха разгледани внимателно. Въпреки изложените от нотификатора доводи обаче, установените основания за безпокойство не бе възможно да бъдат пренебрегнати и оценките, изготвени въз основа на предоставената информация, не показаха, че може да се очаква при предложените условия за употреба продуктите за растителна защита, които съдържат парафиново масло CAS 8042-47-5, да отговарят като цяло на изискванията, определени в член 5, параграф 1, букви а) и б) от Директива 91/414/ЕИО.7.  Поради това парафиновото масло CAS 8042-47-5 следва да не бъде включено в приложение I към Директива 91/414/ЕИО.8.  Следва да бъдат взети мерки, за да се гарантира, че издадените разрешения за продуктите за растителна защита, съдържащи парафиново масло CAS 8042-47-5, ще бъдат отнети в рамките на определен срок и няма да бъдат подновявани и че няма да бъдат издавани нови разрешения за такива продукти.9.  Всеки гратисен период, предоставен от държава-членка за унищожаване, съхранение, пускане на пазара и употреба на съществуващите запаси от продуктите за растителна защита, съдържащи парафиново масло CAS 8042-47-5, следва да бъде ограничен до дванадесет месеца, за да се позволи употребата на съществуващите запаси за още един вегетационен период, което е гаранция за това, че продуктите за растителна защита, съдържащи парафиново масло CAS 8042-47-5, ще останат достъпни за потребителите в продължение на 18 месеца, считано от датата на приемане на настоящото решение.10.  Настоящото решение не накърнява правото на подаване на заявление за парафиново масло CAS 8042-47-5 в съответствие с член 6, параграф 2 от Директива 91/414/ЕИО и Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I към нея[5], с оглед на евентуалното включване на веществото в приложение I.11.  Постоянният комитет по хранителната верига и здравето на животните не предостави становище в рамките на срока, определен от неговия председател,ПРИЕ НАСТОЯЩОТО РЕШЕНИЕ:Член 1Парафиновото масло CAS 8042-47-5 не се включва в приложение I към Директива 91/414/ЕИО.Член 2Държавите-членки гарантират, че:а) разрешенията за продукти за растителна защита, съдържащи парафиново масло CAS 8042-47-5, се отнемат до [… ДА СЕ ПОСОЧИ ДАТА - 6 МЕСЕЦА, СЧИТАНО ОТ ДАТАТА НА ПРИЕМАНЕ НА НАСТОЯЩОТО РЕШЕНИЕ ];б) няма да бъдат издавани или подновявани никакви разрешения за продукти за растителна защита, съдържащи парафиново масло CAS 8042-47-5, считано от датата на публикуване на настоящото решение.Член 3Всеки гратисен период, предоставен от държавите-членки в съответствие с разпоредбите на член 4, параграф 6 от Директива 91/414/ЕИО, е възможно най-кратък и изтича най-късно на [… ДА СЕ ПОСОЧИ ДАТА — 18 МЕСЕЦА, СЧИТАНО ОТ ПРИЕМАНЕТО НА НАСТОЯЩОТО РЕШЕНИЕ ].Член 4Адресати на настоящото решение са държавите-членки.Съставено в Брюксел на […] година.За СъветаПредседател: [1] ОВ L 230, 19.8.1991 г., стр. 1.[2] ОВ L 168, 27.6.2002 г., стр. 14.[3] ОВ L 379, 24.12.2004 г., стр. 13.[4] Научен доклад на ЕОБХ (2008) 219-220, Conclusion regarding the peer review of the pesticide risk assessment of the active substance paraffin oil CAS 8042-47-5, финализиран на 19 декември 2008 г.[5] ОВ L 15, 18.1.2008 г., стр. 5.